آمریکا‌نین کالیفورنیا ایالتی والیسی جری براون، ایالتده داوام ائدن قوراقلیغا و قلوبال ایسینمه تأثیرلرینه باغلی اولا‌راق چیخان اورمان یانغین‌لاری‌نین آرتیق بؤلگه‌نین "یئنی آدی" اولدوغو خبردارلیغینی ائتدی.
والی براون، ایالتین جنوبوندا سون بیر هفته‌دیر داوام ائدن مئشه یانغین‌لاری‌نین تخریباتا سبب اولدوغو یاشاییش یئرلرینده گلیب.
کئچیردیگی مطبوعات کونفرانسیندا، یانغین سؤندورمه اکیبلری‌نین یانغین‌لاری بؤیوک اؤلچوده نظارت آلدیغینی دیله گتیرن والی براون، آنجاق روتوبت نیسبتی‌نین هله ده آشاغی اولماسی و قوت‌لی روزگاروارلیغی گؤره یاییلما تهلوکه‌سی‌نین هله ده موجود اولدوغونو بیلدیریب.
کالیفورنیا ایالتی‌نین جنوبون‌داکی مئشه اراضی‌لرده چیخان 6 آیری یانغیندا تخمینن 800 ائو زیان گؤروب، اون مین‌لرله اینسان ائولرین‌دن تخلیه ائدیلمیشدی.
لوس-آنجلس‌ین شمالین‌داکی ونتورا شهرینین و اطراف قصبه‌لردن جنوب‌داکی سان دیگو شهرینه قدر گئنیش بیر ساحه تأثیر ائدن یانغین‌لاردا ونتورادا بیر نفر یانغین منطقه‌سیندن قاچماغا چالیشارکن یول فاجیعه‌سینده اؤلموشدو.
